નવી દિલ્હી- બિહારના પૂર્વ મુખ્યપ્રધાન રાબડી દેવી અને તેમના પુત્ર અને વિરોધ પક્ષના નેતા તેજસ્વી યાદવને પટિયાલા હાઉસ કોર્ટ તરફથી આજે મોટી રાહત મળી છે. IRCTC ટેન્ડર કૌભાંડમાં પટિયાલા હાઉસ કોર્ટે બન્નેના જામીન મંજૂર કર્યા છે. કેસના અનુસંધાને આજે રાબડી દેવી અને તેજસ્વી યાદવ પટિયાલા હાઉસ કોર્ટમાં હાજર થયા હતાં. કોર્ટે બન્નેને રુપિયા એક લાખના બોન્ડ પર જામીન મંજૂર કર્યાં છે. કોર્ટમાં લાલૂપ્રસાદ યાદવને પણ હાજર થવાનું હતું, પરંતુ તેઓ હાજર નહીં થતાં તેમને જામીન આપવામાં આવ્યા નહતાં.